Blaze7451/Wiki-th-20250601 huggingface dataset:
สมเจตน์ บุญถนอม

พลเอก สมเจตน์ บุญถนอม นักการเมืองและทหารบกชาวไทย ดำรงตำแหน่งสมาชิกวุฒิสภาไทย ชุดที่ 10 สมาชิกวุฒิสภาไทย ชุดที่ 11 สมาชิกวุฒิสภาไทย ชุดที่ 12  ผู้ร่วมก่อตั้งสถาบันทิศทางไทย และคณาจารย์สถาบันทิศทางไทย อดีตสมาชิกวุฒิภาแบบสรรหา  กรรมการการประปานครหลวงและ กรรมการที่เป็นอิสระการปิโตรเลียมแห่งประเทศไทย (ปตท.) อดีตหัวหน้าคณะสำนักงานเลขาธิการคณะมนตรีความมั่นคงแห่งชาติ (คมช.) และอดีตประธานคณะที่ปรึกษารัฐมนตรีว่าการกระทรวงกลาโหม (สมัคร สุนทรเวช)

**ประวัติ**
สมเจตน์ เกิดเมื่อวันที่ 2 พฤษภาคม พ.ศ. 2491 ที่ตำบลบางปลาสร้อย อำเภอเมืองชลบุรี จังหวัดชลบุรี เป็นพี่ชายแท้ ๆ ของ สมคิด บุญถนอม อดีตจเรตำรวจ จบการศึกษาจากโรงเรียนเตรียมทหารรุ่นที่ 8 (ตท.8) โรงเรียนนายร้อยพระจุลจอมเกล้ารุ่นที่ 19 (จปร.19), โรงเรียนเสนาธิการทหารบก, หลักสูตรวิทยาลัยป้องกันราชอาณาจักร พ.ศ. 2541-พ.ศ. 2542 (วปอ.) นอกจากนี้แล้วยังได้ศึกษาเพิ่มเติมต่อ หลักสูตรผู้บริหารระดับสูง สถาบันวิทยาการตลาดทุน รุ่นที่ 6 ตลาดหลักทรัพย์แห่งประเทศไทย, ประกาศนียบัตรหลักสูตร Director Certification Program รุ่นที่ 91 ของสมาคมส่งเสริมสถาบันกรรมการบริษัทไทย, หลักสูตร Director Accreditation Program รุ่นที่ 62 ของสมาคมส่งเสริมสถาบันกรรมการบริษัทไทย  และหลักสูตร Finance for Non-finance Director รุ่นที่ 35 ของสมาคมส่งเสริมสถาบันกรรมการบริษัทไทย

**ตำแหน่งทางราชการที่สำคัญ**
ผู้อำนวยการสำนักงานพัฒนาพิเศษ หน่วยบัญชาการทหารพัฒนา สังกัดกองบัญชาการทหารสูงสุด (ดูแลงานด้านพัฒนาชนบท)
*ผู้อำนวยการสำนักงบประมาณกลาโหม สังกัดกระทรวงกลาโหม (ดูแลงานด้านงบประมาณ) 

**การเข้ามีบทบาททางการเมือง**
หลังการรัฐประหารเมื่อวันที่ 19 กันยายน พ.ศ. 2549 สมเจตน์ได้รับแต่งตั้งให้ดำรงตำแหน่งสภานิติบัญญัติแห่งชาติ และได้รับแต่งตั้งให้เป็นหัวหน้าคณะสำนักงานเลขาธิการของคณะมนตรีความมั่นคงแห่งชาติ หรือ คมช. ด้วยความที่ใกล้ชิดและสนิทสนมกับ วินัย ซึ่งเป็นเลขาธิการ  ซึ่งในการเลือกตั้งเมื่อวันที่ 23 ธันวาคม พ.ศ. 2550 สมเจตน์ได้รับหน้าที่ให้ดูแลการเลือกตั้งให้เป็นไปอย่างสุจริต โดยเฉพาะในพื้นที่จังหวัดเชียงราย จึงพบความทุจริตในการเลือกตั้งของ ยงยุทธ ติยะไพรัช ซึ่งเป็นที่มาของคดียุบพรรคพลังประชาชนในเวลาต่อมา
ในเดือนเมษายน พ.ศ. 2554 ได้รับเลือกให้เป็นสมาชิกวุฒิภา (ส.ว.) ในแบบสรรหาและปัจจุบันเป็นสมาชิกกลุ่มสยามสามัคคี
ในปี พ.ศ. 2557 สมเจตน์ ได้รับแต่งตั้งเป็นสมาชิกสภานิติบัญญัติแห่งชาติ

**เครื่องราชอิสริยาภรณ์**

**อ้างอิง**
หมวดหมู่:สมาชิกสภานิติบัญญัติแห่งชาติ
หมวดหมู่:สมาชิกวุฒิสภาไทยแบบสรรหา
หมวดหมู่:ทหารบกชาวไทย
หมวดหมู่:นักการเมืองไทย
หมวดหมู่:บุคคลจากอำเภอเมืองชลบุรี
หมวดหมู่:บุคคลจากวิทยาลัยป้องกันราชอาณาจักร
หมวดหมู่:บุคคลจากโรงเรียนนายร้อยพระจุลจอมเกล้า
หมวดหมู่:ผู้ได้รับเครื่องราชอิสริยาภรณ์ ม.ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.
หมวดหมู่:พุทธศาสนิกชนชาวไทย
หมวดหมู่:เจ้าหน้าที่รัฐที่เป็นแนวร่วม กปปส.
วิกิพีเดีย:เสนอบทความคัดสรร/เอลวิส เพรสลีย์

=== เอลวิส เพรสลีย์**
เอลวิส เพรสลีย์ ถูกเสนอเมื่อ 24 ตุลาคม พ.ศ. 2553 และจะได้รับการพิจารณาภายในวันที่ 7 พฤศจิกายน พ.ศ. 2553
หากบทความไม่ผ่านการพิจารณาในรอบแรก จะได้รับการพิจารณาครั้งสุดท้ายภายในวันที่ 21 พฤศจิกายน พ.ศ. 2553
สาเหตุที่เสนอ เอลวิส เพรสรีย์ เพราะ 1.มีเนื้อหามากพอที่อาจจะเป็นบทความคัดสรรได้ 2.ขอให้เน้นการเป็บทความคัดสรรในดือนมกราคม เพราะเป็นวันเกิด เอลวิส ครับ หากเกิดข้อบกพร่องใด จะปรับปรุงให้มากขึ้นและเสนอใหม่อีกครั้งครับ
 เสนอชื่อโดย Theseangta
สนับสนุน 
#
#
คัดค้าน
# ยังเขียนไม่ถึงครึ่งเลยครับ และไม่รู้ว่าจะเขียนเสร็จเมื่อไหร่ด้วย เนื้อหาเยอะมาก--Sry85 18:05, 25 ตุลาคม 2553 (ICT)
#  การแก้ไขสองหน้า (คือหน้านี้กับการถามเหตุผลว่าทำไมถึงลบหน้าเสนอชื่อ) โดยที่หลังจากนั้นไม่ได้สนใจจะปรับปรุงบทความด้วยตนเองต่ออีกเลย ไม่ว่าจะเป็นบทความใด ๆ ก็ตาม คงทำให้ผมไม่สามารถสนับสนุนได้แน่นอนครับ บทความนี้เนื้อหาในหลาย ๆ ส่วนมีเยอะมาก จะเขียนให้หมดภายใน 28 วันคงเป็นไปได้ยาก และยิ่งผู้เสนอชื่อไม่เขียนบทความเพิ่มด้วยตัวเองแล้ว ก็ล้มกระดานเลยครับ --G(x) (พูดคุย · หน้าที่เขียน) 10:21, 30 ตุลาคม 2553 (ICT)
เสนอแนะการปรับปรุง
# เนื้อหาบทความไม่สม่ำเสมอครับ เดี๋ยวมีรายละเอียด เดี๋ยวไม่มี โดยเฉพาะข้อมูลตั้งแต่ช่วงรับราชการทหารถึงการเสียชีวิต มีการตัดจบมากเกินไป --G(x) (พูดคุย · หน้าที่เขียน) 16:38, 25 ตุลาคม 2553 (ICT)
# ขาดหัวข้อแนวเพลง ข้อกังขาเกี่ยวกับการเสียชีวิต มุมมองเรื่องการเหยียดผิว Influence of Colonel Parker and others, Sex symbol และอิทธิพลของเอลวิสถึงคนรุ่นหลังครับ และถ้าจะให้ดี ควรเติมลิงก์แดงในส่วนของอัลบั้มเพลง และ/หรือซิงเกิลที่มีชื่อเสียง รวมถึง Discography/Filmography ถ้าทำได้ด้วยครับ --G(x) (พูดคุย · หน้าที่เขียน) 16:38, 25 ตุลาคม 2553 (ICT)
คาริน

คาริน อาจหมายถึง- คาริน (บลีช)- คาริน (สตรีทไฟท์เตอร์)- คาริน (ดราก้อนบอล)- คาริน (นินจาคาถาโอ้โฮเฮะ) กลุ่มตัวละครในการ์ตูนนินจาคาถาโอ้โฮเฮะ

**ดูเพิ่ม**
 คาริง
ความฉลาดทางอารมณ์

ความฉลาดทางอารมณ์ (emotional quotient หรือ emotional intelligence) หรือ อีคิว คือความสามารถในการรับรู้ของตนเอง ในการระบุประเมินและการควบคุมอารมณ์ของตนเอง, ของผู้อื่น หรือของกลุ่ม ความสามารถด้านการควบคุมอารมณ์ที่ช่วยให้ดำเนินชีวิตให้เป็นไปในทางสร้างสรรค์อย่างมีความสุข ซึ่งเดิมเชื่อกันว่า ความฉลาดทางสติปัญญา คือปัจจัยหลัก ที่ทำให้ผู้คนประสบความสำเร็จ มีคุณภาพชีวิตที่ดีและมีความสุข แต่ต่อมาภายหลัง นักจิตวิทยาเริ่มไม่คิดว่าความสำเร็จในชีวิตจะขึ้นอยู่กับความสามารถทางสติปัญญาเพียงอย่างเดียว แต่เนื่องด้วยในสมัยนั้นยังไม่มีข้อมูลการวิจัยอย่างเพียงพอ แนวคิดดังกล่าวจึงถูกละเลยไปอย่างน่าเสียดาย กระทั่ง ค.ศ. 1990 สองนักจิตวิทยาชาวอเมริกันซึ่งมีชื่อว่า ปีเตอร์ ซาโลเวย์ และจอห์น ดี. เมเยอร์ ได้นำแนวคิดนี้มาอีกครั้ง โดยกล่าวถึงความฉลาดทางอารมณ์ในความหมายของ รูปแบบหนึ่งของความฉลาดด้านสังคมที่สามารถรับรู้อารมณ์และความรู้สึกของตนเอง รวมทั้งผู้อื่น และสามารถแยกแยะความแตกต่างของอารมณ์ได้ ตลอดใช้ข้อมูลนี้ชี้นำในการคิดและการกระทำต่าง ๆ
ในเวลาต่อมา แดเนียล โกลแมน ซึ่งเป็นนักจิตวิทยาจากมหาวิทยาลัยฮาวาร์ด ได้เริ่มขยายแนวคิดนี้อย่างจริงจัง โดยได้ทำการเขียนหนังสือเรื่อง ความฉลาดทางอารมณ์ (Emotional Intelligence) ภายหลังจากที่หนังสือของแดเนียล โกลแมน ปรากฏสู่สาธารณชน ผู้คนก็เริ่มให้ความสนใจต่อความฉลาดทางอารมณ์มากขึ้น ตลอดจนในช่วงหลัง ได้มีผลงานวิจัยหลายชิ้นที่แสดงให้เห็นถึงความสำคัญของความฉลาดทางอารมณ์เพิ่มขึ้น จนได้รับการยอมรับว่าเป็นส่วนสำคัญที่มีผลต่อความสำเร็จและความสุขสำหรับชีวิต

**ดูเพิ่ม**
 ระดับเชาวน์ปัญญา

**อ้างอิง**

**แหล่งข้อมูลอื่น**
  Emotional Intelligence Consortium-  Trait emotional intelligence University College London, academic research program.-  Overview on Social-Emotional Learning, Edutopia-  The EQ Factor date=2001-09-13 , Time Magazine. October 2, 1995
หมวดหมู่:จิตวิทยา
ยุทธนาวีที่ทะเลฟิลิปปิน

ยุทธนาวีทะเลฟิลิปปิน เป็นยุทธนาวีในสงครามโลกครั้งที่สอง และเป็นยุทธนาวีเรือบรรทุกอากาศยานครั้งใหญ่ที่สุดในประวัติศาสตร์ เป็นการสู้รบระหว่างสหรัฐอเมริกาและจักรวรรดิญี่ปุ่น เป็นส่วนหนึ่งของสงครามแปซิฟิก การรบเกิดขึ้นเมื่อวันที่ 19–20 มิถุนายน ค.ศ. 1944 นอกชายฝั่งของหมู่เกาะมาเรียนาและยังเกี่ยวข้องกับสนามบินญี่ปุ่นบนแผ่นดิน การรบก่อเกิดความเสียหายต่อจักรวรรดิญี่ปุ่นโดยสูญเสียเรือบรรทุกอากาศยาน 3 ลำและเครื่องบิน 600 ลำซึ่งฝ่ายสหรัฐเรียกมันว่า Great Marianas Turkey Shoot ความสูญเสียอย่างใหญ่หลวงน่าจะเกิดมาจากความล้าสมัยของเครื่องบินญี่ปุ่นและความขาดประสบการณ์ของนักบิน (นักบินที่มีประสบการณ์ส่วนใหญ่ตายในการทัพกัวดาลคาแนล ยุทธนาวีมิดเวย์ และการรบอื่น) ตรงกันข้ามกับกองทัพเรือสหรัฐฯ ที่มีเครื่องบินขับไล่ กรัมแมน F6F เฮลแคท อันทันสมัย นักบินได้รับการฝึกอย่างดีและมีประสบการณ์มาก และมีเรดาร์ตรวจสอบชี้ทางในการบินลาดตระเวนรบ

**อ้างอิง**
 Bryan III, Lt. Cmdr. J. Mission Beyond Darkness The story of USS Lexington's Air Group 16 June 20, 1944 attack on the Japanese carrier fleet as told by the men who flew that day (1945)- Buell, Thomas B. The Quiet Warrior: A Biography of Admiral Raymond A. Spruance (1987).- Morison, Samuel Eliot, New Guinea and the Marianas, March 1944–August 1944, vol. 8 of History of United States Naval Operations in World War II (1950).- Tillman, Barrett, (2006) Clash of the Carriers: The True Story of the Marianas Turkey Shoot of World War II.

**แหล่งข้อมูลอื่น**
  Order of battle-  WW2DB: The Marianas and the Great Turkey Shoot-  Animated History of The Battle of the Philippine Sea date=2015-09-24 -  The Controversy over Spruance's Decision-  Air Group 31's participation in the Battle of the Philippine Sea-  A Brief Account of the Battle

หมวดหมู่:ทะเลฟิลิปปิน
หมวดหมู่:สงครามแปซิฟิก
หมวดหมู่:ยุทธนาวีและปฏิบัติการทางทหารในสงครามโลกครั้งที่สอง
หมวดหมู่:ปฏิบัติการและยุทธการทางอากาศในสงครามโลกครั้งที่สอง
หมวดหมู่:ยุทธนาวีในสงครามโลกครั้งที่สองเกี่ยวข้องกับญี่ปุ่น
หมวดหมู่:ยุทธนาวีเกี่ยวข้องกับสหรัฐ
หมวดหมู่:ปฏิบัติการและยุทธการบินนาวี
หมวดหมู่:กองการบินทหารเรือมหาจักรวรรดิญี่ปุ่น
หมวดหมู่:การบินนาวีสหรัฐ
อุโมงค์เมล็ดพันธุ์พืชแห่งสฟาลบาร์

อุโมงค์เมล็ดพันธุ์พืชแห่งสฟาลบาร์
อุโมงค์เมล็ดพันธุ์พืชแห่งสฟาลบาร์ (Svalbard globale frøhvelv, Svalbard Global Seed Vault) เป็นแหล่งสำรองเมล็ดพรรณจากทั่วโลก ตั้งอยู่บนเกาะสปีตสเบร์เกน ประเทศนอร์เวย์ ใกล้กับเมืองลองเยียร์เบียน ห่างจากขั้วโลกเหนือราว 1,300 กิโลเมตร เป็นที่รวบรวมเมล็ดพันธุ์พืชหลากหลายชนิดซึ่งเก็บไว้ในอุโมงค์ใต้ดิน โดยเมล็ดพันธุ์พืชนี้เก็บไว้เพื่อสำรอง จากพืชพันธุ์ทั่วโลก ในยามที่ขาดแคลนพืช หรือไว้หลบภัยในกรณีที่เกิดวิกฤติการณ์ไม่ว่าจะในภูมิภาคหรือระดับโลก ภายใต้การสนับสนุนจาก 3 ฝ่าย คือรัฐบาลนอร์เวย์, กองทุนความหลากหลายแห่งธัญพืชของโลก (Global Crop Diversity Trust) และศูนย์ข้อมูลพันธุกรรมแห่งนอร์ดิก (Nordic Genetic Resource Center)
การก่อสร้างอุโมงค์ มีมูลค่าราว 45 ล้านโครนนอร์เวย์ (9 ล้านดอลลาร์สหรัฐ) ที่ได้มาจากรัฐบาลนอร์เวย์ การปฏิบัติการดูแลและสนับสนุนเงินโดยนอร์เวย์และกองทุนความหลากหลายแห่งธัญพืชของโลก ซึ่งกองทุนได้รับมาจาก มูลนิธิบิลแอนด์เมลินดาเกต, สหราชอาณาจักร, นอร์เวย์, ออสเตรเลีย, สวิตเซอร์แลนด์ และสวีเดน ไปถึงประเทศที่กำลังพัฒนา 4 ประเทศอย่าง บราซิล, โคลอมเบีย, เอธิโอเปีย และอินเดีย

**อ้างอิง**
หมวดหมู่:อนาคตศึกษา
หมวดหมู่:สงครามนิวเคลียร์
หมวดหมู่:การอนุรักษ์
ทุน (หนังสือ)

ปกหนังสือเรื่อง ว่าด้วยทุน
ทุน: บทวิพากษ์ทางเศรษฐศาสตร์การเมือง  (Das Kapital: Kritik der politischen Ökonomie) เป็นหนังสือเศรษฐศาสตร์การเมือง ที่เขียนขึ้นโดย คาร์ล มาร์กซ์ และได้มีการแก้ไขบางส่วนโดย ฟรีดริช เองเงิลส์ โดยมีเนื้อหาวิเคราะห์และวิพากษ์วิจารณ์ระบบทุนนิยม ซึ่งถูกตีพิมพ์ครั้งแรกในปี ค.ศ. 1867 และมีการตีพิมพ์เพิ่มอีกหลายครั้ง

**การตีพิมพ์**
หนังสือเรื่องทุนได้ถูกตีพิมพ์ครั้งแรกในปี ค.ศ. 1867 ต่อมา คาร์ล มาร์กซ์ ได้เสียชีวิตลงเมื่อ ค.ศ. 1883 เพื่อนร่วมงานของเขา ฟรีดริช เองเงิลส์ จึงได้นำมาปรับปรุงและตีพิมพ์ใหม่อีก 2 ครั้งในปี ค.ศ. 1885 และ ค.ศ. 1894

**การแปล**
หนังสือเรื่องนี้ได้รับการแปลเป็นหลายภาษา โดยฉบับภาษาอังกฤษได้รับการแปลโดย ซามูเอล มูร์ และ เอ็ดเวิร์ด อวีลิง ต่อมาได้มีการปรับปรุงใหม่ในกรุงมอสโก 

**ดูเพิ่ม**
 แถลงการณ์พรรคคอมมิวนิสต์- คาร์ล มาร์กซ์- ฟรีดริช เองเงิลส์- คอมมิวนิสต์- ทุนนิยม
หมวดหมู่:การเมือง
หมวดหมู่:หนังสือปรัชญา
หมวดหมู่:หนังสือโดยคาร์ล มาคส์
หมวดหมู่:สังคมนิยม
หมวดหมู่:ลัทธิคอมมิวนิสต์
แมตทิว เดวิส

แมตทิว ดับเบิลยู. เดวิส (Matthew W. Davis) เกิดเมื่อวันที่ 8 พฤษภาคม ค.ศ. 1978 เป็นนักแสดงชาวอเมริกัน เขาเกิดที่เมืองซอลต์เลกซิตี รัฐยูทาห์ จบการศึกษาจากโรงเรียนมัธยมวูดส์ครอส จากนั้นศึกษาต่อที่มหาวิทยาลัยยูทาห์ 
เดวิสมีผลงานการแสดงที่เป็นที่รู้จักจากการรับบทเป็น วอร์เนอร์ ฮันติงตันที่ 3 แฟนหนุ่มของ เอล วูดส์ (รีส วิทเทอร์สปูน) ในภาพยนตร์ฮิตแนวตลกเรื่อง Legally Blonde (2001) และผลงานภาพยนตร์เรื่องอื่นอย่าง Blue Crush (2002) (แสดงคู่กับเคต บอสเวิร์ท และมิเชล โรดริเกซ), Tigerland (2000) (แสดงร่วมกับ โคลิน ฟาร์เรล) และ BloodRayne (2005)
ทางด้านผลงานทางโทรทัศน์ เขาแสดงในซีรีส์แนวดราม่าทางช่องเอบีซี เรื่อง What About Brian (2006-2007) ในบทบาททนายความที่ชื่อ อดัม ฮิลแมน เขายังแสดงซีรีส์แนวดราม่าทางช่องเดอะซีดับเบิลยู The Vampire Diaries ในบทบาทครูสอนประวัติศาสตร์และนักล่าแวมไพร์ที่ชื่อ อลาริก ซอลซ์แมน

**อ้างอิง**
หมวดหมู่:นักแสดงอเมริกัน
หมวดหมู่:บุคคลจากซอลต์เลกซิตี
แบรนดอน ลี

แบรนดอน บรูซ ลี (Brandon Bruce Lee; 1 กุมภาพันธ์ ค.ศ. 1965 - 31 มีนาคม ค.ศ. 1993) เป็นนักแสดงและนักแสดงศิลปะการป้องกันตัว ชาวอเมริกัน เขาเป็นบุตรชายของนักแสดง บรูซ ลี เริ่มแสดงในหนังแอ็กชันและเซ็นสัญญากับทเวนตีธ์เซนจูรีฟอกซ์ อยู่หลายเรื่อง เขาเสียชีวิตประสบอุบัติเหตุถูกยิงเสียชีวิต ในรัฐนอร์ทแคโรไลนา เมื่ออายุ 28 ปี ขณะถ่ายทำภาพยนตร์เรื่อง The Crow

**ชีวิตช่วงต้น**
แบรนดอนและพ่อของเขาประมาณ ค.ศ. 1966
แบรนดอนเกิดในวันที่ 1 กุมภาพันธ์ ค.ศ. 1965 ที่โรงพยาบาลอีสต์โอ๊กแลนด์ โอ๊กแลนด์ รัฐแคลิฟอร์เนีย เป็นลูกชายของบรูซ ลี (ค.ศ. 1940–1973) กับลินดา ลี แคดเวลล์ (สกุลเดิม เอเมอรี) ในวัยเด็ก ลีเรียนรู้ศิลปะการต่อสู้จากพ่อของเขา เขากล่าวว่าครอบครัวของตนอาศัยอยู่ในฮ่องกงและสหรัฐ (เนื่องจากอาชีพของพ่อ) ขณะที่เขาเยี่ยมชมชุดถ่ายทำของพ่อ ลีเริ่มสนใจในด้านการแสดง พ่อของเขาเสียชีวิตฉับพลันใน ค.ศ. 1973 ทำให้เขาต้องสืบทอดภาพลักษณ์ศิลปะการต่อสู้และภาพยนตร์ต่อ Grace Ho (ย่าของลี) กล่าวว่า ตอนที่เขาอายุ 5 ขวบ เขาสามารถเตะแผ่นกระดานนิ้วให้แตกได้

**ชีวิตส่วนตัว**
ทวดฝั่งพ่อของเขาคือ Ho Kom-Tong ผู้ใจบุญชาวจีนที่เป็นพี่/น้องชายร่วมกับ Robert Ho Tung นักธุรกิจและผู้ใจบุญ ส่วนลินดา เอเมอรี แม่ของเขา มีบรรพบุรุษเป็นชาวสวีเดนและเยอรมัน พ่อของเขากล่าวว่าตน "ภูมิใจที่จะพูดให้ทุกคน" เกี่ยวกับรูปลักษณ์ที่หลากหลายของแบรนดอน ลูกชายของตน โดยกล่าวถึงเขาว่าอาจเป็นชาวจีนคนเดียวที่มีผมบลอนด์และตาสีเทา เขาเป็นพี่ชายของแชนนอน ลี

**รางวัลและการเข้าชิง**

**อ้างอิง**

**แหล่งข้อมูลอื่น**
 id=brandon-lee-p8074- name=แบรนดอน ลี- 488- name=แบรนดอน ลี
1993
หมวดหมู่:นักแสดงอเมริกัน
หมวดหมู่:ชาวอเมริกันเชื้อสายจีน
หมวดหมู่:บรูซ ลี
หมวดหมู่:บุคคลจากโอกแลนด์ (รัฐแคลิฟอร์เนีย)
เยื่อพรหมจารี

เยื่อพรหมจารี (hymen) หมายถึง แผ่นเยื่อเมือก (mucous membrane) อันกำบังทางเข้าช่องคลอดของสตรีอยู่ โดยเป็นส่วนหนึ่งของโยนี (vulva)
เยื่อพรหมจารีอาจฉีกขาดเป็นครั้งแรกในการมีเพศสัมพันธ์ซึ่งอาจทำให้เลือดออกชั่วคราวหรือรู้สึกไม่สบายเล็กน้อย แต่การฉีกขาดและมีเลือดออกหลังการมีเพศสัมพันธ์ครั้งแรกอาจแตกต่างกันไปในแต่ละบุคคล เยื่อพรหมจารียังสามารถยืดหรือฉีกขาดเป็นผลมาจากพฤติกรรมอื่น ๆ ตัวอย่างเช่น การฉีกขาดบาดเจ็บจากการตรวจสุขภาพ การสำเร็จความใคร่ หรือการออกกำลังกาย ด้วยเหตุผลเหล่านี้เยื่อพรหมจารีจึงไม่ได้เป็นตัวบ่งชี้ของความเป็นพรหมจารี แม้ยังคงมีความเชื่อเช่นนั้นในบางวัฒนธรรม เยื่อพรหมจารีจะไม่งอกใหม่หลังจากฉีกขาด แต่สามารถผ่าตัดตกแต่งเยื่อพรหมจรรย์ได้
เยื่อพรหมจารีแบบต่าง ๆ (พื้นที่สีเข้มคือปากช่องคลอด)

**อ้างอิง**
หมวดหมู่:กายวิภาคศาสตร์
อัยยัปปัน

พระสวามีอัยยัปปา (ஐயப்பன்; അയ്യപ്പ; అయ్యప్ప స్వామి; ಅಯ್ಯಪ್ಫ; เทวนาครี: अय्यप्पा) ทรงเป็นเทพเจ้าท้องถิ่นในศาสนาฮินดู ซึ่งมีต้นกำเนิดอยู่ในรัฐเกรละและเป็นที่นิยมบูชาในภาคใต้ของประเทศอินเดีย
ถึงแม้ว่าจะมีการบูชาอัยยัปปาในอินเดียใต้มานานแล้ว พระองค์เริ่มกลายเป็นที่นิยมในช่วงปลายคริสต์ศตวรรษที่ 20 ตามข้อมูลจากเทววิทยาฮินดู พระองค์เป็นบุตรของพระหริหระ (พระวิษณุในร่างของโมหินีกับพระศิวะ)

**เทพปกรณัมการกำเนิด**
แต่เดิมเป็นบุตรของพระศิวะ (พระอิศวร) กับพระวิษณุ (พระนารายณ์) ในร่างของนางโมหิณี นามว่า ธรรมะศรัทธา มีชื่ออื่น
ๆ อีก เช่น มณีกัณฐ์และหริหรปุตรัน
ต่อมาพระศิวะให้เทพบุตรธรรมะศรัทธาจุติบนโลกมนุษย์ โดยมิได้เกิดจากครรภ์ของพระมเหสีของพระราชาราชศรีกาลา และให้ท้าวนาคามีหน้าที่คุ้มครองพระกุมาร เมื่อพระราชราชาศรีกาลาเสด็จประพาสป่า พระองค์ก็ได้พบกับพระกุมารหน้าเทวาลัยของพระศิวะ แล้วพระองค์ก็เกิดเอ็นดูพระกุมารคนนี้ขึ้นมา แล้วก็ดำริขึ้นว่าจะทำยังไงกับพระกุมารคนนี้ดี จู่ ๆ ก็มีโยคีคนหนึ่งปรากฏแล้วบอกกับพระราชราชาศรีกาลาว่า "พระองค์ไม่ต้องกลัวไปหรอก ขอให้พระองค์นำเด็กผู้นี้กลับไปยังพระนครเถิด เลี้ยงดูให้ดี เด็กน้อยผู้นี้จะนำความเจริญ ความรุ่งเรื่องมาสู่พระนครของพระองค์ และให้พระนามแก่ทารกน้อยนี้ว่า มานีกันดัน เมื่อพระองค์ทรงเลี้ยงดูเด็กน้อยนี้จนอายุครบสิบสองปี พระองค์จะทราบถึงความเป็นมาทั้งหมดของเด็กทารกผู้นี้เอง" โยคีก็หายตัวไป
สาเหตุที่พระองค์ถือกำเนิดขึ้นมาก็เพื่อจะมาปราบอสูรมหิงสี น้องสาวของอสูรมหิษาสูรนั่นเอง แต่สวามีอัยยัปปาก็มีศัตรูก่อนที่จะปราบอสูรมหิงสี ซึ่งก็คือ อำมาตย์ของพระบิดาของพระองค์ อำมาตย์คนนั้นมี ชื่อว่า ไดวัลย์ ไดวัลย์ต้องการชิงพระราชสมบัติของพระราชราชาศรีกาลา โดยจะกำจัดสวามีอัยยัปปาก่อน เนื่องจากพระมเหสีของพระราชราชาศรีกาลาให้กำเนิดพระโอรสคนที่ 2 มีนามว่า ราชาราชันย์ ไดวัลย์ได้ยุยงพระมเหสีของพระราชราชาศรีกาลาว่า "ทำไมเลยต้องให้ไอ้เด็กที่มาจากป่าไม่รู้หัวนอนปลายเท้ามาสืบสันตติวงศ์ จริง ๆ แล้วบัลลังค์นี้น่าจะเป็นของบุตรที่เกิดจากพระนางเองมากกว่าถึงจะถูก" พระมเหสีก็เห็นด้วย ไดวัลย์จึงให้พระเหสีแกล้วหลอกพระราชราชาศรีกาลาว่า พระนางป่วยเป็นโรคร้าย พระราชราชราชาศรีกาลาก็เชื่อ จึงให้หมอที่ดีที่สุดในเมืองมารักษาพระมเหสี ซึ่งหมอคนนี้ก็ได้รับสินบนมาจากไดวัลย์ หมอก็บอกพระราชราชาศรีกาลาว่า "พระนางเป็นโรคร้ายไม่มีทางรักษาได้ แต่มีวิธีเดียว คือ ต้องไปนำน้ำนมของแม่เสือในป่ามาให้พระนางเสวย โรคร้ายจึงจะหาย" จากนั้น พระราชราชาศรีกาลาจึงให้สวามีอัยยัปปา หรือ มานีกันดัน ไปนำน้ำนมจากป่ามาให้ แล้วระหว่างทาง พระอินทร์ได้มาขอร้องสวามีอัยยัปปา พระองค์จึงไปปราบอสูรมหิงสี แต่สุดท้ายอสูรมหิงสีก็ถูกสวามีอัยยัปปาสังหาร และพระอินทร์ก็ตอบแทนสวามีอัยยัยปปา โดยการแปลงเป็นแม่เสือมาให้สวามีอัยยัปปาจับไปในวัง จากนั้น สวามีอัยยัปปาก็ขี่แม่เสือที่พระอินทร์แปลงมาเข้าไปในวัง เมื่อไดวัลย์กับพระมเหสีของพระราชราชาศรีกาลาเห็น จึงเข้าไปขอโทษที่วางแผนกันจะฆ่ามานีกันดัน จากนั้น พระราชราชาศรีกาลาก็บอกกับ สวามีอัยยัปปา ให้อยู่ในวังด้วยกันเถิด แต่สวามีอัยยัปปาปฏิเสธ ขอเข้าไปอยู่ในป่าแทน จากนั้น สวามีอัยยัปปาจึงเข้าไปบำเพ็ญพรตในป่าตลอดชีวิต

**ดูเพิ่ม**
 หนุมาน

**อ้างอิง**

**แหล่งข้อมูลอื่น**
หมวดหมู่:เทพเจ้าฮินดู
บุรีรัตน์ รัตนวานิช

พลอากาศเอก บุรีรัตน์ รัตนวานิช อดีตรองผู้บัญชาการทหารสูงสุดและอดีตราชองครักษ์พิเศษ เกิดเมื่อวันที่ 6 ตุลาคม พ.ศ. 2491 เป็นน้องชายคนสุดท้องของในบรรดาพี่น้องทั้งหมด 6 คน ของ พล.อ.เลิศรัตน์ รัตนวานิช สมาชิกวุฒิสภา (ส.ว.) แบบสรรหา
จบการศึกษาจากโรงเรียนกรุงเทพคริสเตียนวิทยาลัย, โรงเรียนเตรียมทหารรุ่นที่ 7 (ตท.7-ร่วมรุ่นเดียวกับ พล.อ.สพรั่ง กัลยาณมิตร, พล.อ.ปฐมพงษ์ เกษรศุกร์, พล.ร.อ.บรรณวิทย์ เก่งเรียน), โรงเรียนนายเรืออากาศรุ่นที่ 14, โรงเรียนการบิน, โรงเรียนนายทหารชั้นผู้บังคับฝูง รุ่นที่ 41, โรงเรียนเสนาธิการทหารอากาศรุ่นที่ 27, วิทยาลัยการทัพอากาศรุ่นที่ 28,  วิทยาลัยป้องกันราชอาณาจักร  รุ่นที่ 42
รับราชการในตำแหน่งที่สำคัญ  ๆ อาทิ ผู้บังคับบัญชากองบิน 2 ลพบุรี (1 ตุลาคม พ.ศ. 2534 -  30 กันยายน พ.ศ. 2536), ที่ปรึกษาพิเศษกองทัพอากาศ,  ผู้บัญชาการหน่วยบัญชาการอากาศโยธิน (1 ตุลาคม พ.ศ. 2542 - 30 กันยายน พ.ศ. 2543), ผู้บังคับทหารอากาศดอนเมือง, ราชองครักษ์ประจำกรมราชองครักษ์ และ รองเสนาธิการทหารประจำกองบัญชาการทหารสูงสุด
ได้รับเลื่อนยศเป็น พลอากาศเอก (พล.อ.อ.) ในวันที่ 1 ตุลาคม พ.ศ. 2551 และรับตำแหน่งรองผู้บัญชาการทหารสูงสุด โดยก่อนหน้านั้นมีความพยายามจาก นายสมัคร สุนทรเวช นายกรัฐมนตรีและรัฐมนตรีว่าการกระทรวงกลาโหม ผลักดันให้ดำรงตำแหน่ง ผู้บัญชาการทหารอากาศ (ผบ.ทอ.) แต่ทว่าไม่สำเร็จ และท้ายที่สุดตำแหน่ง ผบ.ทอ. นี้ก็ตกเป็นของ พล.อ.อ.อิทธพร ศุภวงศ์
พล.อ.อ.บุรีรัตน์ ยังดำรงตำแหน่งในหน่วยงานรัฐวิสาหกิจอีกหลายอย่างเมื่อหลังเกษียณ อาทิ กรรมการอิสระ บริษัท ท่าอากาศยานไทย จำกัด (มหาชน) เป็นต้น และมีตำแหน่งทางสังคม อาทิ   ประธานคณะกรรมการสนามกีฬาบ้านกลาง, นายกสมาคมกอล์ฟแห่งประเทศไทย เป็นต้น

**เครื่องราชอิสริยาภรณ์**

**อ้างอิง**
หมวดหมู่:ทหารอากาศชาวไทย
หมวดหมู่:บุคคลจากโรงเรียนนายเรืออากาศนวมินทกษัตริยาธิราช
หมวดหมู่:บุคคลจากโรงเรียนกรุงเทพคริสเตียนวิทยาลัย
หมวดหมู่:บุคคลจากวิทยาลัยการทัพอากาศ
หมวดหมู่:บุคคลจากวิทยาลัยป้องกันราชอาณาจักร
หมวดหมู่:ผู้ได้รับเครื่องราชอิสริยาภรณ์ ม.ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.
หมวดหมู่:บุคคลจากโรงเรียนเตรียมทหาร
หมวดหมู่:บุคคลจากโรงเรียนเสนาธิการทหารอากาศ
รายชื่อตอนในเซียนเกมรักขอเป็นเทพนักจีบ (มังงะ)

นี่คือ รายชื่อบทของเซียนเกมรักขอเป็นเทพนักจีบ

**รายชื่อ**

**เล่ม 1**

**เล่ม 2**

**เล่ม 3**

**เล่ม 4**

**เล่ม 9**

**อ้างอิง**
ซ
หม่อมหลวงสุทธิรัตน์ เกษมสันต์

พลอากาศเอก หม่อมหลวงสุทธิรัตน์ เกษมสันต์ อดีตผู้ช่วยผู้บัญชาการทหารอากาศ เกิดเมื่อวันที่ 17 มีนาคม พ.ศ. 2492 จบการศึกษาจากโรงเรียนเตรียมทหารรุ่นที่ 10 (ตท.10), โรงเรียนนายเรืออากาศรุ่นที่ 17, โรงเรียนนายทหารชั้นผู้บังคับฝูง รุ่นที่ 47,  โรงเรียนเสนาธิการทหารบก (หลักสูตรประจำ) รุ่นที่ 64, วิทยาลัยการทัพอากาศ รุ่นที่ 30, วิทยาลัยป้องกันราชอาณาจักร (หลักสูตร ปรอ.) รุ่นที่ 15
การรับราชการตำแหน่งสำคัญ อาทิ ฝ่ายเสนาธิการประจำผู้บัญชาการทหารอากาศ,ผู้บัญชาการกองสนับสนุนทางอากาศ ,ประธานกรรมการสถาบันการบินพลเรือน, ผู้บังคับการกองบิน 41 กองพลบินที่ 3, ผู้ช่วยทูตทหารอากาศไทยประจำกรุงลอนดอน สหราชอาณาจักร และ รักษาราชการผู้ช่วยทูตทหารอากาศไทยประจำกรุงโคเปนเฮเกน ประเทศเดนมาร์ก, รองเจ้ากรมการลาดตระเวนทางอากาศ กองบัญชาการสนับสนุนทหารอากาศ, เสนาธิการศูนย์วิทยาศาสตร์และพัฒนาระบบอาวุธกองทัพอากาศ, ผู้ช่วยปลัดบัญชีทหาร กองบัญชาการทหารสูงสุด, ผู้บัญชาการกองบัญชาการสนับสนุนทหารอากาศ, ผู้ช่วยเสนาธิการทหารอากาศฝ่ายยุทธบริการ  ก่อนที่จะเกษียณอายุราชการเมื่อวันที่ 30 กันยายน พ.ศ. 2552 ในยศ พลอากาศเอก (พล.อ.อ.) ตำแหน่งผู้ช่วยผู้บัญชาการทหารอากาศ (พล.อ.อ.อิทธพร ศุภวงศ์)
ชีวิตส่วนตัว พล.อ.อ.ม.ล.สุทธิรัตน์ สมรสกับ นางแสงดาว เกษมสันต์ ณ อยุธยา มีบุตรธิดา 2 คน โดยบุตรสาวคนโต คือ สุทธิดา เกษมสันต์ ณ อยุธยา นักแสดงและอดีตนักร้องวัยรุ่นที่มีชื่อเสียง ในสังกัดของ บริษัท อาร์.เอส.โปรโมชั่น จำกัด

**เครื่องราชอิสริยาภรณ์**

**อ้างอิง**

**แหล่งข้อมูลอื่น**
  ประวัติจากกองทัพอากาศfix-attempted=yes 
หมวดหมู่:ทหารอากาศชาวไทย
หมวดหมู่:บุคคลจากโรงเรียนนายเรืออากาศนวมินทกษัตริยาธิราช
หมวดหมู่:บุคคลจากวิทยาลัยป้องกันราชอาณาจักร
หมวดหมู่:หม่อมหลวง
หมวดหมู่:ราชสกุลเกษมสันต์
หมวดหมู่:ผู้ได้รับเครื่องราชอิสริยาภรณ์ ม.ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.
หมวดหมู่:นักบินทหารชาวไทย
มาร์ธา สจ๊วต

มาร์ธา เฮเลน สจ๊วต (Martha Helen Stewart) เกิดเมื่อวันที่ 3 สิงหาคม ค.ศ. 1941 เป็นนักธุรกิจผู้ทรงอิทธิพล พิธีกรรายการโทรทัศน์ นักเขียน และผู้ผลิตนิตยสาร ชาวอเมริกัน เป็นผู้ก่อตั้งบริษัท มาร์ธาสจ๊วตลีฟวิงออมนิมีเดีย เธอประสบความสำเร็จจากธุรกิจหลากหลาย ทั้งสิ่งพิมพ์ รายการโทรทัศน์ และของใช้ ของที่ระลึก สจ๊วตผลิตรายการทอล์กโชว์ที่ชื่อ Martha ซึ่งออกอากาศทั่วโลก เธอเขียนหนังสือขายดีไว้หลายเล่ม เธอยังเป็นผู้ผลิตนิตยสาร Martha Stewart Living
ในปี ค.ศ. 2004 เธอได้รับโทษฐานให้การเท็จเกี่ยวกับการขายหุ้น ทำให้เธอต้องติดอยู่ในคุก 5 เดือน สจ๊วตออกจากคุกในปี ค.ศ. 2005 พร้อมกับบริษัทของเธอที่กลับมาในปี ค.ศ. 2006

**อ้างอิง**
หมวดหมู่:ผู้มีชื่อเสียงทางโทรทัศน์ชาวอเมริกัน
หมวดหมู่:ชาวอเมริกันเชื้อสายโปแลนด์
ลีฟวิน'

ลีฟวิน (Leavin') เป็นเพลงซิงเกิลแรกของเจสซี แม็กคาร์ตนีย์ จากอัลบัม ดีพาร์เทอร์ จำหน่ายครั้งแรกในปี พ.ศ. 2552 เคยติดชาร์ตบิลบอร์ด ฮอต 100 ในอันดับที่ 10 และบิลบอร์ด ป็อป 100 ในอันดับที่ 2

**ชาร์ต**

**อ้างอิง**
หมวดหมู่:ซิงเกิลในปี พ.ศ. 2551
หมวดหมู่:เพลงของเจสซี แม็กคาร์ตนีย์
หมวดหมู่:ซิงเกิลในปี พ.ศ. 2552
เทศบาลตำบลเวียงสา

เวียงสา เป็นองค์กรปกครองส่วนท้องถิ่นประเภทเทศบาลตำบล ซึ่งมีอาณาเขตครอบคลุมพื้นที่บางส่วนของหมู่ที่ 3–4 ตำบลกลางเวียง ในอำเภอเวียงสา จังหวัดน่าน เดิมมีฐานะเป็นสุขาภิบาลกลางเวียงที่จัดตั้งขึ้นใน พ.ศ. 2498 แล้วได้รับการจัดตั้งเป็นเทศบาลตำบลใน พ.ศ. 2542
ในวันที่ 20 ตุลาคม พ.ศ. 2549 กระทรวงมหาดไทยให้เปลี่ยนแปลงชื่อเทศบาลตำบลกลางเวียง อำเภอเวียงสา เป็น เทศบาลตำบลเวียงสา เพื่อไม่ให้เกิดความสับสนกับชื่อขององค์การบริหารบริหารส่วนตำบลกลางเวียงที่อยู่ในเขตตำบลเดียวกัน เพื่อความเหมาะสมและสอดคล้องกับเจตนารมณ์ของประชาชนในเขตเทศบาล อีกทั้งยังเปลี่ยนชื่อเพื่อให้ชื่อเทศบาลตรงกับชื่อของท้องที่ตั้งอำเภอตามสภาพความเป็นจริง
พื้นที่เทศบาลเป็นศูนย์กลางของอำเภอเวียงสา อยู่ห่างจากที่ศาลากลางจังหวัดน่านประมาณ 30.1 กิโลเมตร อยู่ห่างจากกรุงเทพมหานครประมาณ 646 กิโลเมตร มีพื้นที่รับผิดชอบ 1.01 ตารางกิโลเมตร หรือคิดเป็นพื้นที่ประมาณ 631.25 ไร่ ปัจจุบันในเขตเทศบาลมีประชากร 2,769 คน แบ่งเป็นประชากรในเขตหมู่ 3 บ้านกลางเวียง 1,305 คนและเขตหมู่ 4 บ้านบุญยืน 1,464 คน ชุมชนหนาแน่นบริเวณทางหลวงแผ่นดินตัดผ่าน คือ ทางหลวงแผ่นดินหมายเลข 1026 (ถนนสา–นาน้อย) และทางหลวงแผ่นดินหมายเลข 101 (ถนนยันตรกิจโกศล) เป็นย่านการค้าขายและเป็นย่านชุมชนหนาแน่นตลอดสองข้างทาง

**อ้างอิง**

**แหล่งข้อมูลอื่น**
  เว็บไซต์เทศบาลตำบลเวียงสา
เวียงสา
เวียงสา
หมวดหมู่:คดีข่มขืนกระทำชำเราซึ่งชำระโดยศาลฎีกา

หมวดหมู่:การข่มขืนกระทำชำเรา
หมวดหมู่:คดีอาญาซึ่งชำระโดยศาลฎีกา
สงครามพยัคฆ์ร้ายขนปุย 2 : ตอน คิตตี้ กาลอร์ ล้างแค้น

สงครามพยัคฆ์ร้ายขนปุย 2 : ตอน คิตตี้ กาลอร์ ล้างแค้น (Cats & Dogs: The Revenge of Kitty Galore) หรือ สงครามพยัคฆ์ร้ายขนปุย 2 (Cats & Dogs 2) เป็นภาพยนตร์อเมริกัน-ออสเตรเลีย ในระบบ 3 มิติ ที่ออกฉายในปี พ.ศ. 2553 และเป็นภาคต่อของ สงครามพยัคฆ์ร้ายขนปุย ที่ออกฉายในปี พ.ศ. 2544 รอบปฐมทัศน์จัดขึ้น ณ ประเทศสหรัฐอเมริกา เมื่อวันที่ 30 กรกฎาคม พ.ศ. 2553 และออกฉายในไทยเมื่อวันที่ 21 ตุลาคม พ.ศ. 2553 ภาพยนตร์กำกับโดย แบรด เพย์ตัน และเขียนขึ้นโดย รอน เจ เฟรียดแมน และ สตีฟ เบ็นซิช


**ผู้แสดง**

**นักพากย์**
 เจมส์ มาร์สเดน รับบท Diggs- นิค โนลเต้ รับบท Butch- คริสตินา แอปเปิลเกต รับบท Catherine- แคตต์ วิลเลียมส์ รับบท Seamus- เบ็ตต์ มิดเลอร์ รับบท Kitty Galore- นีล แพทริค แฮร์ริส รับบท Lou- ฌอน เฮย์ส รับบท Mr. Tinkles- โจ แพนโตลิอาโน่ รับบท Peek- โรเจอร์ มัวร์ รับบท Tab Lazenby- ไมเคิล คลาร์ก ดันแคน รับบท Sam- วอลเลซ ชอว์น รับบท Calico- เจเค ซิมมอนส์ รับบท Gruff K-9- อลิซาเบธ เดลี รับบท Scrumptious, Patches, Catherine's Niece- ฟิล ลามาร์ รับบท Paws, Cat Spy Analyst- คาร์ลอส อลาซาคี รับบท Cat Gunner, Cat Spy Analyst- ไมเคิล เบต์ตี รับบท Angus MacDougall- เจฟ เบนเนต รับบท Duncan MacDougall- บอนนี คาฮูน รับบท Dog PA- เกรย์ ดีไลล์ รับบท Security Bulldog, Catherine's Niece- โรเจอร์ แอล แจ็กสัน รับบท Fat Cat Inmate- บัมเพอร์ โรบินสัน รับบท Cool Cat, Dog Killa, Cat Spy Analyst, Slim- อังเดร โซกลิอูซโซ รับบท Snobby K-9- คาเรน สตราสแมน รับบท French Poodle (uncredited)- ริก ดี วาสเซอร์แมน รับบท Rocky

**นักแสดง**
 คริส โอ'ดอนเนลล์ รับบท Shane- แจ็ค แม็คเบรเยอร์ รับบท Chuck- เฟรด อาร์มิเซ็น รับบท Friedrich- พอล รอดริเกซ รับบท Crazy Carlito- เคอร์แนน ชิปคา รับบท Little Girl

**เพลงประกอบภาพยนตร์**

**อ้างอิง**
หมวดหมู่:ภาพยนตร์ที่ออกฉายในปี พ.ศ. 2553
หมวดหมู่:ภาพยนตร์อเมริกัน
หมวดหมู่:ภาพยนตร์ออสเตรเลีย
หมวดหมู่:ภาพยนตร์ภาษาอังกฤษ
หมวดหมู่:ภาพยนตร์ภาคต่อ
หมวดหมู่:ภาพยนตร์โดยวอร์เนอร์บราเธอร์ส
หมวดหมู่:ภาพยนตร์อเมริกัน 3 มิติ
หมวดหมู่:ภาพยนตร์เกี่ยวกับแมว
หมวดหมู่:ภาพยนตร์สำหรับเด็ก
หมวดหมู่:ภาพยนตร์ที่มีฉากในซานฟรานซิสโก
หมวดหมู่:ภาพยนตร์ที่ถ่ายทำในแวนคูเวอร์
วิกิพีเดีย:สภากาแฟ/อภิปราย/การตั้งชื่อหมวดหมู่-บทความศาสนา

เกิดปัญหาขึ้นบางอย่างครับ หมวดหมู่ที่เกี่ยวกับศาสนา ส่วนใหญ่จะใช้รูปแบบ "ศาสนาXXX" แต่ก็มีบางหมวดหมู่ซึ่งเป็นหมวดหมู่ใหญ่ด้วยใช้ว่า "XXXศาสนา" ได้แก่ พุทธศาสนา คริสต์ศาสนา ในขณะที่ศาสนาอื่นใช้รูปแบบ ศาสนาXXX ทั้งหมด อยากได้ความเห็นว่าเราควรตั้งชื่ออย่างไร
# พุทธศาสนา หรือ ศาสนาพุทธ
# คริสต์ศาสนา หรือ ศาสนาคริสต์
ทั้งสองชื่อมีที่ใช้ปะปนกันในหมวดหมู่ต่าง ๆ โดยข้อเท็จจริงแล้วข้อแรกเราสามารถสมาสเป็นพุทธศาสนาได้ แต่สมาสเป็นคริสต์ศาสนาไม่ได้ เพราะคริสต์มาจาก Christ มีสองแนวทางให้เลือกได้แก่
# ตั้งชื่อโดยขึ้นต้นว่า "ศาสนา" ทั้งหมด หรือ
# ให้บางชื่อลงท้ายว่า "ศาสนา" (โดยเฉพาะพุทธศาสนา)
จะได้เปลี่ยนให้เป็นไปในทางเดียวกัน หากเป็นไปได้อาจนำไปใช้กับชื่อบทความศาสนาต่าง ๆ ด้วยครับ หลักการนี้ไม่รวมถึงลัทธิต่าง ๆ เพราะโดยปกติจะขึ้นต้นด้วย "ลัทธิ" อยู่แล้ว --octahedron80 23:20, 25 ตุลาคม 2553 (ICT)
ประเด็นย่อยครับ ผมมีแนวคิดที่จะรวมหมวดหมู่ "ศาสนา" กับหมวดหมู่ "ลัทธิ" เข้าด้วยกันเป็น "ศาสนาและลัทธิ" ไม่ทราบว่าเห็นด้วยหรือไม่ เพราะในภาษาอื่นถือว่าความหมายเหมือนกัน ใช้คำเดียวกันอธิบาย มีหมวดหมู่หนึ่งที่น่าสนใจ :en:Category:Religious faiths, traditions, and movements ซึ่งควรจะจับคู่กับหมวดหมู่ "ศาสนาและลัทธิ" ที่จะตั้งขึ้นมาใหม่นี้ (หรือจะใช้ชื่ออื่น?) แต่ยังลังเลอยู่ว่า Religion จะกลายเป็นหมวดหมู่อะไร --octahedron80 23:32, 25 ตุลาคม 2553 (ICT)
----
# ไม่มีปัญหาไม่ว่าจะเป็นรูปแบบ วิกิพีดียศาสนา หรือ ศาสนาวิกิพีเดีย เพราะต่างเป็นคำที่ถูกต้องใช้กันแพร่หลายทั้งสองแบบ (ไม่เหมือนจุฬาลงกรณ์มหาวิทยาลัย ใครไปกลับของเขาได้เป็นเรื่อง) อย่างไรก็ดีผมมีความโน้มเอียงไปทาง "ศาสนาวิกิพีเดีย" มากกว่าเพราะดูเป็นกลาง และไม่เอนเอียงเลือกที่รักมักที่ชังกับบางศาสนา  ซึ่งตรงนี้ถ้าจะใช้ ให้ใช้กับหมวดหมู่และการตั้งชื่อบทความ เพราะในเนื้อบทความนั้นบางทีอาจำเป็นต้องสลับรูปศัพท์เพื่อหลากคำ ทำให้บทความนอกจากได้เรื่องแล้วต้องได้รสด้วย (ยังมีคำอื่นๆ ที่ไม่ควรไปกลับของเขา เช่น วิกิพีดียจักร วิกิพีดียธรรม วิกิพีดียศักราช วิกิพีดียศาสนิกชน วิกิพีดียสถาน ฯลฯ)
# เห็นด้วยว่าควรรวมหมวดหมู่ตามวิกิพีเดียภาษาอังกฤษ เพราะเราไม่ได้มีโครงสร้างบทความที่แตกต่างออกไปมากนัก แต่ชื่อนั้นตามรูปศัพท์ Religious (faiths, traditions, and movements) จะแปลว่า....  (ความเชื่อ ประเพณี และขบวนการ) ทางศาสนา การใช้คำว่า ลัทธิ นั้น ปัจจุบันมีความหมายแฝงเชิงลบ (negative connotation) ในภาษาไทย (อาจจะในภาษาอังกฤษด้วย) ถ้าจะรักษาความเป็นกลาง อาจต้องหลีกเลี่ยงหน่อย จะใช้ชื่ออื่นๆ ที่สื่อความเดียวกันสำหรับหมวดหมู่ใหม่นี้ก็ไม่ขัดข้องครับ เชิญเสนอความเห็นกันต่อไป
--taweethaも 05:15, 26 ตุลาคม 2553 (ICT)
ผมคิดว่า ศาสนา... กับ ...ศาสนา แบบหลังใช้ได้เพราะเป็นการสมาสหรือสนธิคำครับ แต่ก็เห็นด้วยกับอย่างแรกมากกว่า เพราะไม่ต้องมีการสมาส-สนธิ ส่วนหมวดหมู่ "ศาสนา" น่าจะเป็น subset ของหมวดหมู่ลัทธิครับ --Horus | พูดคุย 17:18, 26 ตุลาคม 2553 (ICT)
เห็นด้วยกับข้อ 1 ครับ ใช้มาตรฐานเดียวกันหมด ยุติธรรมดีครับ -- มารวย บางสิม |  คุยกับสหายแมว 17:56, 27 ตุลาคม 2553 (ICT)
----
นานแล้วไม่มีความเห็นอื่นเพิ่มเติม งั้นขอสรุปว่าให้ใช้ ศาสนาX ทั้งหมดนะครับ ต่อไปนี้จะใช้บอตดำเนินการเปลี่ยนชื่อทั้งหมด ส่วนการยุบหรือสร้างหมวดหมู่ยังสรุปไม่ได้ --octahedron80 14:18, 12 พฤศจิกายน 2553 (ICT)
โมฮับบะเทน อานุภาพแห่งรัก

โมฮับบะเทน อานุภาพแห่งรัก (मोहब्बतें; محبتیں) เป็นภาพยนตร์ชื่อดังของบอลลีวู้ด เป็นเรื่องเกี่ยวกับความรักที่สอนว่า ความรักคือสิ่งที่สูงส่ง ซึ่งนำแสดงโดย ศาห์รุข ข่าน ไอศวรรยา ราย อมิตาภ พัจจัน อุทัย โจปรา จิมมี เชอร์กิลล์ ชุกัล หัสราช ศมิตา เศฏฏี ปรีตี ฌังกิยานี และคิม ศารมา
หมวดหมู่:ภาพยนตร์อินเดียที่ออกฉายในปี พ.ศ. 2543
หมวดหมู่:ภาพยนตร์อินเดีย
หมวดหมู่:ภาพยนตร์ภาษาฮินดี
นารทมุนี

ฤๅษีนารทมุนี (नारद หรือ नारद मुनी) เป็นบุตรของพระพรหม เป็นสาวกคนแรกของพระวิษณุ และเป็นผู้ที่นำเรื่องราวบนโลกมนุษย์มารายงานแด่พระศิวะ ฤๅษีนารทมุนีเป็นทูตเอกของสวรรค์ และมีบทบาทในมหาภารตะและรามเกียรติ์เป็นอย่างมาก ในเรื่องรามเกียรติ์ ฤษีเป็นผู้แนะนำให้หนุมานใช้น้ำในบ่อน้อยของตนเอง ก็คือ น้ำลายในปากของหนุมานดับไฟ เมื่อตอนที่หนุมานไปเผากรุงลงกา ในมหาภารตะ ฤๅษีนารทมุนีมีหน้าที่คอยส่งสำคัญให้แก่พระกฤษณะ พระพลราม ยุธิษฐิระ และอรชุน คือ ในมหาสงครามทุ่งกุรุเกษตร ฤๅษีนารทมุนีได้ส่งข่าวบอกแก่พระพลรามว่า "ภีมะกำลังดวลตะบองกับทุรโยธน์" และเมื่อตอนที่พระอนิรุทธิ์หายตัวไป ฤๅษีนารทมุนีก็แจ้งแก่พระกฤษณะว่า "พระอนิรุทธิ์ถูกท้าวกรุงภาณจับตัวไปขังในคุก" และเมื่อตอนที่ท้าวธฤตราษฎร์ พระนางคานธารี พระนางกุนตี ท้าววิทูร เสียชีวิตในป่า ฤๅษีนารทมุนีก็เป็นผู้แจ้งข่าวให้กับยุธิษฐิระว่า "ท้าวธฤตราษฎร์ พระนางคานธารี พระนางกุนตี ท้าววิทูร เสียชีวิตแล้ว และฤๅษีนารทมุนีเป็นผู้บอกถึงจุดอ่อนของทุรโยธน์ให่แก่อรชุน" นอกจากนี้ฤๅษีนารทมุนีก็ยังเป็นผู้เล่าเรื่องของพระรามให้แก่ฤๅษีวาลมีกิจนเกิดเป็นคัมภีร์รามายณะ
หมวดหมู่:ฤๅษี
หมวดหมู่:เทพเจ้าฮินดู
หมวดหมู่:ตัวละครในมหาภารตะ‎
หมวดหมู่:ศาสดา
หมวดหมู่:วิทยาลัยเทคนิคในประเทศไทย

ทคนิค
หมวดหมู่:วิทยาลัย
หมวดหมู่:สถานศึกษาในสังกัดสำนักงานคณะกรรมการการอาชีวศึกษา
วีทรีโอ

วีทรีโอ หรือบางครั้งเขียน วี ทรีโอ้ (Vie Trio) เป็นกลุ่มดนตรีคลาสสิกัลครอสโอเวอร์ 3 ชิ้น ประกอบด้วยไวโอลิน 2 ตัว และเชลโล ในสังกัดเอ็กแซ็กท์ ในเครือจีเอ็มเอ็ม แกรมมี่ โดยนักดนตรีสามพี่น้อง คือ ทวีเวท ศรีณรงค์ (เป้ เล่นไวโอลิน) อุทัยศรี ศรีณรงค์ (ป่าน เล่น เชลโล) และพินทุสร ศรีณรงค์ (ปุย เล่นไวโอลิน) ทั้งสามคนเป็นบุตรของสุทิน ศรีณรงค์ นักดนตรีคลาสสิก  ซึ่งเล่นดนตรีคลาสสิกมาตั้งแต่เด็ก และเป็นนักเรียนทุนในพระอุปถัมภ์ในสมเด็จพระเจ้าพี่นางเธอ เจ้าฟ้ากัลยาณิวัฒนา กรมหลวงนราธิวาสราชนครินทร์  มาตั้งแต่ปี พ.ศ. 2547

**ผลงานเพลง**
 Miracle (2551)
#Miracle
#รักนี้ที่รอคอย
#Immortal Feat.น๊อต Retrospect (ธนพล ศรีกาญจณา)
#เพลงแทนใจ Feat อาณัตพล ศิริชุมแสง
#Young Blood Feat.กาย เอลลิส (กาย G-Junior)
#ใบไม้ Feat.วิชญาณี เปียกลิ่น
#Soul of Siam
#ผู้ชายในสายฝน Feat.ศุภรุจ เตชะตานนท์
#Wedding
#Confession
#Happy Night
#Rain Instrumental- VieTrio Love Birds (2552)
Hot Album
#สบาย สบาย
#โอ้ละหนอ My Love
#คู่กัด
#มาทำไม
#ขออุ้มหน่อย
#หมอกหรือควัน
#สัญญาต้องเป็นสัญญา
#ถ่านไฟเก่า
#บูมเมอแรง
#จับมือกันไว้
Cool Album
#อยู่เพื่อใคร
#เธอคนเดียว
#เหมือนเป็นคนอื่น
#ด้วยรักและผูกพัน
#อย่าต่อรองหัวใจ
#เล่าสู่กันฟัง
#หมั่นคอยดูแลและรักษาดวงใจ
#พักตรงนี้
#เธอ...ผู้ไม่แพ้
#ฝากฟ้าทะเลฝัน Feat. หมู MUZU- VieTrio & Friends (2553)
#Voyage (CD Only Track)
#หวังดีประสงค์รัก Feat.นภัทร อินทร์ใจเอื้อ
#หยดน้ำตา Feat.ผลิตโชค อายนบุตร
#First Kiss Feat. พีท พล (พล นพวิชัย)
#เครื่องมือวัดใจ Feat.นรินทร์ ภูวนเจริญ
#รอยบาปที่ลบไม่ออก Feat.นัท มีเรีย
#วิธีเลิก วิธีลืม Feat.อรุณพงศ์ ชัยวินิตย์
#เธอหลอกฉัน ฉันหลอกเธอ Feat.ศุภรุจ เตชะตานนท์
#รักแพ้.. แม้ใกล้ชิด Feat.วิชญาณี เปียกลิ่น
#วางชีวิตไว้กับคนนี้ Feat.เรืองศักดิ์ ลอยชูศักดิ์
#Miracle (VCD Karaoke Only Track)- Single (2559)
จีนี่ เรคคอร์ดส  
#ลูกขอสัญญา - วงบิ๊กแอส | ตูน Bodyslam (อาทิวราห์ คงมาลัย) | เมธี Labanoon (เมธี อรุณ) | Vietrio- Featuring (2566)
Mv ไม่ปล่อยมือ Orchestra version -​ การท่องเที่ยวแห่งประเทศไทย

**อ้างอิง**
หมวดหมู่:กลุ่มดนตรีสัญชาติไทย
หมวดหมู่:ศิลปินสังกัดจีเอ็มเอ็ม แกรมมี่
หมวดหมู่:กลุ่มดนตรีที่ก่อตั้งในปี พ.ศ. 2550
ไฟลท์ 93

ไฟลท์ 93 (United 93) เป็นภาพยนตร์ที่กำกับและเขียนบทภาพยนตร์ โดย พอล กรีนกราสส์ โดยสร้างมาจากเรื่องจริงจากการจี้เครื่องบิน ยูไนเต็ดแอร์ไลน์ เที่ยวบินที่ 93  จากเหตุการณ์วินาศกรรม 11 กันยายน พ.ศ. 2544 ออกฉายครั้งแรกทั่วทวีปอเมริกาเหนือเมื่อวันที่ 26 เมษายน พ.ศ. 2549 

**ดูเพิ่ม**
 ยูไนเต็ดแอร์ไลน์ เที่ยวบินที่ 93 - วินาศกรรม 11 กันยายน พ.ศ. 2544

**อ้างอิง**
หมวดหมู่:ภาพยนตร์ที่ออกฉายในปี พ.ศ. 2549
หมวดหมู่:ภาพยนตร์ภาษาอังกฤษ
หมวดหมู่:ภาพยนตร์โดยยูนิเวอร์แซลพิกเจอส์
หมวดหมู่:ภาพยนตร์ที่สร้างจากเหตุการณ์จริง
หมวดหมู่:ภาพยนตร์ที่ถ่ายทำในรัฐนิวเจอร์ซีย์
หมวดหมู่:ภาพยนตร์ที่ถ่ายทำในประเทศโมร็อกโก
หมวดหมู่:ภาพยนตร์โศกนาฏกรรม
หมวดหมู่:ภาพยนตร์ที่มีฉากในเครื่องบิน‎
หมวดหมู่:ภาพยนตร์การบินอเมริกัน
หมวดหมู่:ยูไนเต็ดแอร์ไลน์ เที่ยวบินที่ 93
คุณพ่อขายาว

คุณพ่อขายาว อาจหมายถึง- คุณพ่อขายาว นวนิยายชื่อดัง โดย จีน เว็บสเตอร์- คุณพ่อขายาว ภาพยนตร์ พ.ศ. 2462- คุณพ่อขายาว ภาพยนตร์ พ.ศ. 2474- คุณพ่อขายาว ภาพยนตร์ พ.ศ. 2498- คุณพ่อขายาวที่รัก การ์ตูนอนิเมะของญี่ปุ่น พ.ศ. 2533- คุณพ่อขายาว ภาพยนตร์เกาหลี พ.ศ. 2548
สีประจำวันในประเทศไทย

แผนภาพสีประจำวัน จากซ้ายถึงขวาเป็นสีวันจันทร์ถึงวันอาทิตย์
สีประจำวัน เป็นวัฒนธรรมความเชื่อของไทยที่ได้รับอิทธิพลมาจากตำนานฮินดู และเป็นกฎเกณฑ์ของตำราโหราศาสตร์ที่ได้กำหนดสีประจำแต่ละวัน สีแต่ละสีได้กำหนดมาจากสีของเทพที่ปกป้องวันนั้น ๆ หรือ เทวดานพเคราะห์
สีประจำวันของไทยมาจากสีกายของเทวดา ใน 1 สัปดาห์มี 7 วัน เรียกชื่อวันตามลำดับ คือ อาทิตย์ จันทร์ อังคาร พุธ พฤหัสบดี ศุกร์ เสาร์ ชื่อวันทั้ง 7 มาจากชื่อเทวดา สีกายของเทวดาเหล่านี้ต่างกันและมีประวัติดังต่อไปนี้
พระอาทิตย์ ตามตำนานว่า พระอิศวรเอาราชสีห์ 6 ตัวมาป่น แล้วห่อด้วยผ้าสีแดง (Red Rose) พรมด้วยน้ำอมฤตบังเกิดเป็นพระอาทิตย์ มีกายสีแดง
พระจันทร์ ตามตำนานว่า พระอิศวรร่ายพระเวทให้นางฟ้า 15 นางกลายเป็นผงละเอียด แล้วห่อด้วยผ้าสีเหลืองอ่อน (Light Yellow) ประพรมด้วยน้ำอมฤต ก็บังเกิดเป็นพระจันทร์ มีกายสีเหลืองนวล.
พระอังคาร ตามตำนานเล่าว่า พระอิศวรร่ายพระเวทให้กระบือ 8 ตัวกลายเป็นผงแล้วห่อด้วยผ้าสีแดงหลัว ก็บังเกิดเป็นพระอังคาร มีสีกายเป็นสีแก้วเพทาย (แดงหลัว) บางแห่งก็ว่าเป็นสีชมพู
พระพุธ ตามตำนานว่า พระอิศวรร่ายพระเวทให้พญาคชสาร 17 ตัวกลายเป็นผงห่อด้วยผ้าสีเขียวใบไม้ ประพรมด้วยน้ำอมฤตก็บังเกิดเป็นพระพุธ มีสีกายเป็นสีแก้วมรกต
พระพฤหัสบดี ตามตำนานว่า พระอิศวรร่ายพระเวทให้พระฤๅษี 19 ตนกลายเป็นผง แล้วเอาผ้าสีแสด (Bright Red Orange) ห่อผงนั้น ประพรมด้วยน้ำอมฤต ก็บังเกิดเป็นพระพฤหัสบดี มีสีกายเหมือนสีผ้าที่ห่อ
พระศุกร์ ตามตำนานว่า พระอิศวรร่ายพระเวทให้โค 21 ตัวกลายเป็นผง แล้วห่อด้วยผ้าสีน้ำเงินหรือสีคราม (Light Indigo Blue) ประพรมด้วยน้ำอมฤต ก็บังเกิดเป็นพระศุกร์ มีสีกายกล่าวไว้ต่าง ๆ กัน แต่ตามภาพเขียนเป็นสีคราม
พระเสาร์ ตามตำนานกล่าวว่า พระอิศวรร่ายพระเวทให้เสือ 10 ตัวกลายเป็นผงแล้วห่อด้วยผ้าสีดำหลัว (Dark Brown Sepia) ประพรมด้วยน้ำอมฤต ก็บังเกิดเป็นพระเสาร์ มีกายสีดำคล้ำ
ตามตำนานที่กล่าวมานี้ จะเห็นว่าสีกายของเทวดาทั้ง 7 เป็นสีเดียวกับผ้าที่ห่อ และเมื่อนำชื่อของเทวดาเหล่านั้นมาใช้เป็นชื่อวัน สีประจำวันนั้น ๆ ก็เป็นสีกายของเทวดาที่เป็นชื่อวันนั่นเอง

**ดูเพิ่ม**
 ปฏิทินสุริยคติไทย- ธงประจำพระองค์

**แหล่งข้อมูลอื่น**
หมวดหมู่:โหราศาสตร์
หมวดหมู่:วัฒนธรรมไทย
น้ำเงิน บุญหนัก

สวง จารุวิจิตร (เกิด 24 มกราคม พ.ศ. 2483) ชื่อเล่น เปี๊ยก เป็นที่รู้จักในชื่อ น้ำเงิน บุญหนัก เป็นนักแสดงและนักพากย์หญิงชาวไทย เข้าสู่วงการแสดงครั้งแรกเมื่อปี พ.ศ. 2498 จากการชักนำของหม่อมหลวงทรงสอางค์ ทิฆัมพร ผลงานแรกคือภาพยนตร์เรื่อง สาปสวรรค์ เมื่อปี พ.ศ. 2499

**ประวัติ**
น้ำเงินจบการศึกษาจากโรงเรียนขัตติยาณีผดุงศึกษา เข้าสู่วงการแสดงครั้งแรกเมื่อปี 2498 จากการชักนำของหม่อมหลวงทรงสอางค์ ทิฆัมพร ผลงานแรกคือภาพยนตร์เรื่อง สาปสวรรค์ เมื่อปี พ.ศ. 2499 โดยใช้ชื่อในวงการว่า ดาวรุ่งฟ้า ประกบกับ สมชาย อาสนจินดา, เชาว์ แคล่วคล่อง และ จุฑารัตน์ จินรัตน์ โดยรับบทเป็น รุ่งทิพย์ นางเอกวัยเด็ก  และมีชื่อเสียงจากภาพยนตร์เรื่อง ชาติเสือ แสดงคู่กับ มิตร ชัยบัญชา และ เรวดี ศิริวิไล ออกฉายเมื่อปี พ.ศ. 2501 จากนั้นมีผลงานตามมาอีกเรื่อย ๆ  
น้ำเงิน บุญหนัก ได้รับพระราชทานรางวัลพระสุรัสวดี ประเภท (ตุ๊กตาเงิน) สาขานักแสดงหญิงสมบทยอดเยี่ยมจากภาพยนตร์ไทยเรื่อง นางสาวโพระดก เมื่อปี พ.ศ. 2508 และได้รับพระราชทานรางวัลตุ๊กตาทอง สาขาเดียวกัน จากภาพยนตร์ไทยเรื่อง กาเหว่า เมื่อปี พ.ศ. 2509 จากพระหัตถ์พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร
ต่อมา น้ำเงินได้แสดงละครโทรทัศน์ ได้รับบทบาทเด่น เป็นต้นว่า กระสือยายสาย ในละครเรื่อง กระสือ ทางช่อง 7 เมื่อ พ.ศ. 2537 เมื่อสูงวัยขึ้นจึงเปลี่ยนไปรับบทเป็นนักแสดงประกอบและนักแสดงสมทบ เช่น ในละครเรื่อง มนต์รักลูกทุ่ง ทางช่อง 7 เมื่อ พ.ศ. 2538
อนึ่ง น้ำเงินยังเป็นนักพากย์ ผลงานเด่น คือ บทบาทท่านย่าต้นหลิว (Grandmother Willow) ในภาพยนตร์แอนิเมชันของวอลต์ ดิสนีย์ เรื่อง โพคาฮอนทัส (Pocahontas) เมื่อ พ.ศ. 2538 และโพคาฮอนทัส 2: ตำนานใหม่แห่งความรัก (Pocahontas II: Journey to a New World) เมื่อ พ.ศ. 2541
ผลงานในระยะหลัง ได้แก่ ภาพยนตร์ไตรภาคชุด ตำนานสมเด็จพระนเรศวรมหาราช ระหว่างปี 2550 - 2554, ละครโทรทัศน์ชุด เซน สื่อรักสื่อวิญญาณ ทางช่อง 5, เพียงใจที่ผูกพัน ทางช่อง 3 ใน พ.ศ. 2553, ลูกไม้หลากสี ทางช่อง 7 ใน พ.ศ. 2556 เป็นต้น

**ผลงาน**


**ภาพยนตร์**

**ละคร**

**อ้างอิง**

**แหล่งข้อมูลอื่น**
 ชีวประวัติกระทู้จาก ThaiFilmDb
หมวดหมู่:บุคคลที่เกิดในปี พ.ศ. 2483
หมวดหมู่:นักแสดงหญิงชาวไทย
หมวดหมู่:นักแสดงละครโทรทัศน์หญิงชาวไทย
หมวดหมู่:นักแสดงภาพยนตร์หญิงชาวไทย
หมวดหมู่:นักพากย์การ์ตูนชาวไทย
หมวดหมู่:บุคคลจากจังหวัดนครนายก
หมวดหมู่:ชาวไทยเชื้อสายมอญ
หมวดหมู่:ผู้ชนะรางวัลนักแสดงประกอบหญิงยอดเยี่ยมพระสุรัสวดี
หมวดหมู่:ผู้ได้รับรางวัลโทรทัศน์ทองคำ รางวัลเกียรติยศคนทีวี
มะลิลา บราซิลเลี่ยน

มะลิลา บราซิลเลี่ยน (Malila Brazilian) คือชื่อกลุ่มศิลปินสัญชาติไทย ที่มีสมาชิกเป็นชาย 3 คน หญิง 2 คน  ประกอบด้วย วิระ บำรุงศรี, นึกคิด บุญทอง, อิศราคม เอื้อพงษ์พันธ์, อังคณา ทิมดี และ ปาริกา เทพสุขดี  โดยมีผลงานเพลงภายใต้สังกัดคีตา เรคคอร์ดส ในปี พ.ศ. 2533-2536 จำนวน 3 ชุด คือ มะลิลา บราซิลเลี่ยน, ไม่อ้วนเอาเท่าไร และ มะลิลา ปาร์ตี้สวิง  
วงมะลิลา บราซิลเลี่ยน มีเพลงที่สร้างชื่อเสียงโด่งดัง ได้แก่ กล้าได้กล้าเสีย, ปลายฟ้า, ไม่อ้วนเอาเท่าไร, ฟองสบู่ และ เธอก็แค่โซดา ด้วยจังหวะดนตรีสนุกสนานที่ได้รับอิทธิพลจากประเทศบราซิล กับลีลาการเต้นรำของสมาชิกวงทั้งหมด  ทำให้เป็นที่ยอมรับของผู้ฟังที่แสวงหาแนวเพลงใหม่ๆ บ้าง
ปัจจุบัน สมาชิกวงแยกย้ายกันไปตามแนวทางของแต่ละคน  โดย วิระ เป็นข้าราชการตำรวจซึ่งปัจจุบันเกษียณอายุราชการแล้ว และยังคงรับงานร้องเพลง  ปาริกา เป็นประชาสัมพันธ์บริษัทแห่งหนึ่ง  นึกคิด และ อังคณา ยังคงรับงานแสดงตามละครและภาพยนตร์  ส่วน อิศราคม เสียชีวิตหลังการแยกวงไปเกือบสิบปี โดยสมาชิกที่เหลือได้กลับมารวมตัวในคอนเสิร์ต  "Kita Back To The Future Concert" เมื่อต้นปี พ.ศ. 2550 ณ พารากอน ฮออล์ สยามพารากอน

**ผลงานเพลง**

**สตูดิโออัลบั้ม **

**เชิงอรรถ**

**อ้างอิง**
หมวดหมู่:กลุ่มดนตรีป็อปสัญชาติไทย
หมวดหมู่:กลุ่มดนตรีเร้กเก้สัญชาติไทย
หมวดหมู่:ศิลปินสังกัดคีตา
หมวดหมู่:กลุ่มดนตรีไทยในยุค 1990
หมวดหมู่:กลุ่มดนตรีไทยที่ก่อตั้งในปี พ.ศ. 2533
หมวดหมู่:วงกลุ่มห้า
เพรสซิเดนท์

เพรสซิเดนท์ หรือ เดอะ เพรสซิเดนท์ (The President) คือชื่อวงดนตรีสัญชาติไทย โดยแนวดนตรีเป็นสไตล์เต้นรำ โซล ฟังกี้ และ ดิสโก้ เริ่มแรกเล่นประจำตามไนท์คลับในโรงแรมชื่อดัง จนกระทั่งมีผลงานอัลบั้มเพลงในสังกัดอโซน่า ในช่วงปี พ.ศ. 2525 - พ.ศ. 2527 ที่มีสมาชิกเด่นๆ คือ ตู้ - ดิเรก อมาตยกุล, อ้วน - วารุณี สุนทรีสวัสดิ์, เล็ก - ปรีชา ชนะภัย และอ๊อด - อนุพงษ์ ประถมปัทมะ โดยสองรายหลังเป็นสมาชิกวงคาราบาว จนถึงปัจจุบัน

**ประวัติ**
วงเพรสซิเดนท์ มีหัวหน้าวง คือ ศุภกร บุญยานันต์ ในตำแหน่งคีย์บอร์ด ภายหลังเป็นโปรดิวเซอร์ให้กับ วารุณี และ นิตยา บุญสูงเนิน สมาชิกในช่วงเริ่มก่อตั้งมี ช.อ้น ณ บางช้าง ในตำแหน่งกีตาร์ ต่อมามีการเปลี่ยนเป็น ฟาโรห์ ตอยยีบี ภายหลังเป็นมือกีตาร์วงเพื่อน และ ปรีชา ชนะภัย
ปรีชา เข้าร่วมวงเพรสซิเดนท์จนมีอัลบั้มกับอโซน่าสองชุด คือ "เด็กฮาร์ดฉันไม่สน" (พ.ศ. 2525) และ "สายลมลวง" (พ.ศ. 2526) และยังได้นำนักดนตรีของวงเข้าร่วมเป็นแบ็คอัพบันทึกเสียงให้กับวงคาราบาวในอัลบั้ม แป๊ะขายขวด และ วณิพก จากนั้นคาราบาวได้ให้ เทียรี่ เมฆวัฒนา รับหน้าที่แทน เนื่องจากวงเพรสซิเดนท์มีภารกิจทัวร์แสดงที่สหรัฐอเมริกา เมื่อกลับมาได้เปลี่ยนตัวมือกีตาร์เป็น จารึก อยู่เอม โดยออกอัลบั้ม "รักที่แสนหวาน" และ "เข็ดรัก" (พ.ศ. 2527) ซึ่งไม่ประสบความสำเร็จเท่าที่ควร 
เพลงที่โด่งดังของวง ได้แก่ เด็กฮาร์ดฉันไม่สน, ธรรมด๊า..ธรรมดา, บ่มีเซ็ง และ "สาวบางโพ"  โดยเพลงหลังสุดสร้างชื่อเสียงให้กับ ตู้ ดิเรก จนกลายเป็นเพลงประจำตัวไปแล้ว

**ผลงานอัลบั้ม**

**สตูดิโออัลบั้ม**
เด็กฮาร์ดฉันไม่สน (2525)
*สายลมลวง (2526)
*รักที่แสนหวาน (2527)
*เข็ดรัก (2527)

**อัลบั้มรวมเพลง**
รวมเพลง เพรสซิเด้นท์ ชุดที่ 1 (2549)
*รวมเพลง เพรสซิเด้นท์ ชุดที่ 2 (2549)

**ผลงานรับเชิญ**

**แบ็คอัพ**
คาราบาว
*แป๊ะขายขวด (2525)
*วณิพก (2526)

**สมาชิก**

**สมาชิกหลัก**
ดิเรก อมาตยกุล (ตู้) : ร้องนำ
*วารุณี สุนทรีสวัสดิ์ (อ้วน) : ร้องนำ
*ศุภกร บุญยานันต์ (แดง) : คีย์บอร์ด
*รัศมี เทพกิจ (หมี) : ทรอมโบน, คีย์บอร์ด
*คัมภีร์ น.สูงเนิน (คำ) : ทรัมเป็ต, เพอร์คัสชั่น
*สำราญ ศรีทรัพย์ (แอท) : กลอง
*จารึก อยู่เอม (เอม) : กีตาร์

**อดีตสมาชิก**
ช.อ้น ณ บางช้าง (อ้น) : กีตาร์
*ฟาโรห์ ตอยยีบี (บี) : กีตาร์ (ต่อมากลายเป็นมือกีตาร์วงเพื่อน)
*ปรีชา ชนะภัย (เล็ก) : กีตาร์ (กลายเป็นมือเบสและมือกีตาร์วงคาราบาว)
*อนุพงษ์ ประถมปัทมะ (อ๊อด) : เบส (ต่อมากลายเป็นมือเบสวงคาราบาว)

**เชิงอรรถ**

**อ้างอิง**
 แฟนเพจอย่างเป็นทางการของคาราบาว
หมวดหมู่:กลุ่มดนตรีสัญชาติไทย
หมวดหมู่:กลุ่มดนตรีไทยในยุค 1980
หมวดหมู่:กลุ่มดนตรีไทยที่ก่อตั้งในปี พ.ศ. 2524
ดัสติน โรดส์

ดัสติน แพทริก รันเนลส์ (Dustin Patrick Runnels; 11 เมษายน ค.ศ. 1969) นักมวยปล้ำอาชีพชาวอเมริกันที่เซ็นสัญญากับWWEในนาม ดัสติน โรดส์ (Dustin Rhodes) และ โกลดัสต์ (Goldust) เป็นนักมวยปล้ำรุ่นที่2ของตระกูลโรดส์ ลูกชายของตำนาน ดิอเมริกันดรีม ดัสตี โรดส์ และพี่ชายของโคดี โรดส์ แชมป์ยูเอส 2สมัย, แชมป์โลกแท็กทีม WCW 2สมัย, แชมป์แท็กทีมซิกซ์แมน WCW 1สมัย, แชมป์โลกแท็กทีม NWA 1สมัย, แชมป์ฮาร์ดคอร์ WWE 9สมัย, แชมป์อินเตอร์คอนติเนนทัล 3สมัย, และแชมป์แท็กทีม WWE 3สมัย

**แชมป์และรางวัล**
ไฟล์:Goldust tag champion.jpg|thumb|180px|แชมป์แท็กทีม WWE- American Combat Wrestling
** ACW Heavyweight Championship (1 time)- Championship Wrestling from Florida
** NWA Florida Heavyweight Championship (1 time)
** FCW Tag Team Championship (1 time) – with Mike Graham- Coastal Championship Wrestling
** CCW Heavyweight Championship (1 time)
*Professional Wrestling Federation
**PWF Florida Championship (1 time)- Pro Wrestling Illustrated
** Comeback of the Year (2013)
**Match of the Year (2019) – small|vs. Cody at Double or Nothing
** Most Improved Wrestler of the Year (1991)
** Ranked No. 11 of the top 500 singles wrestlers in the PWI 500 in 1996
** Ranked No. 126 of the top 500 singles wrestlers of the "PWI Years" in 2003- Ring of Honor
** ROH World Tag Team Championship (1 time) – with Sammy Guevara
** ROH World Six-Man Tag Team Championship (1 time) – with Marshall Von Erich and Ross Von Erich- Turnbuckle Championship Wrestling
** TCW Heavyweight Championship (1 time)- World Championship Wrestling
** WCW United States Heavyweight Championship (2 times)
** WCW World Six-Man Tag Team Championship (1 time) – with Big Josh and Tom Zenk
** WCW World Tag Team Championship (2 times) – with Ricky Steamboat (1) and Barry Windham (1)
** NWA World Tag Team Championship (1 time) – with Barry Windham
**WCW United States Championship Tournament (1993)- Wrestling Observer Newsletter
** Most Embarrassing Wrestler (1997)
** Most Improved (1991)
** Rookie of the Year (1989)
** Worst Gimmick (1995) as Goldust
** Worst Gimmick (1997) as The Artist Formerly Known As Goldust
** Worst Gimmick (2007) as Black Reign- WWE/World Wrestling Entertainment/Federation
** WWF Intercontinental Championship (3 times)
** World Tag Team Championship (1 time) – with Booker T
** WWE Tag Team Championship (2 times) – with Cody Rhodes/Stardust
** WWF Hardcore Championship (7 times)
** Slammy Award (4 times)
*** Best Couple (1997) small|with Marlena
*** Frequent Tweeter (2010)
*** "You Still Got It" Best Superstar Return of the Year (2013)
*** Tag Team of the Year (2013) – with Cody Rhodes

**อ้างอิง**

**แหล่งข้อมูลอื่น**
goldust
*Dustin Runnels
หมวดหมู่:นักมวยปล้ำอาชีพชาวอเมริกัน
แม่แบบ:เหตุการณ์ปัจจุบัน/2553 ตุลาคม 25

* เกิดแผ่นดินไหวแมกนิจูด 7.5 ใกล้เกาะเมนตาไว ประเทศอินโดนีเซีย  BBC News
}
ดับเบิลยูดับเบิลยูอี แบรกกิ้ง ไรท์ส

ดับเบิลยูดับเบิลยูอี แบรกกิ้ง ไรท์ส เป็นศึกมวยปล้ำ ของ WWE โดยจัดขึ้นในช่วงปลายเดือนตุลาคม แทนรายการ ดับเบิลยูดับเบิลยูอี ไซเบอร์ซันเดย์ โดยจัดขึ้นครั้งแรกในปี ค.ศ. 2009 โดยจะมี 1 แมทช์ที่เจอระหว่าง ค่าย รอว์ กับ สแมคดาวน์ เพื่อชิงถ้วยรางวัลแบรกกิ้ง ไรท์ส

**วันที่และสถานที่ของแบรกกิ้ง ไรท์ส**

**ดูเพิ่ม**
 รายชื่อรายการเพย์-เพอร์-วิวของดับเบิลยูดับเบิลยูอี

**อ้างอิง**

**แหล่งข้อมูลอื่น**
 Bragging Rights website
หมวดหมู่:รายการเพย์-เพอร์-วิวของดับเบิลยูดับเบิลยูอี
หมวดหมู่:แบรกกิ้ง ไรท์ส
หมวดหมู่:รายการโทรทัศน์ที่เริ่มออกอากาศตั้งแต่ พ.ศ. 2552
หมวดหมู่:อ่างเก็บน้ำในจังหวัดเพชรบูรณ์

อ่างเก็บน้ำภายในจังหวัดเพชรบูรณ์
พเพชรบูรณ์
หมวดหมู่:ภูมิศาสตร์ของจังหวัดเพชรบูรณ์
หมวดหมู่:โครงสร้างพื้นฐานในจังหวัดเพชรบูรณ์
จาง เฟิงอี้

จาง เฟิงอี้ (p=Zhāng Fēngyì) เกิดเมื่อวันที่ 1 กันยายน พ.ศ. 2499 เป็นนักแสดงชื่อดังของฮ่องกงและจีน ทั้งในละครโทรทัศน์และภาพยนตร์ ละครโทรทัศน์เด่นของเขาคือ จิ๋นซีฮ่องเต้ รับบทเป็นจิ๋นซีฮ่องเต้
และยังรับบทเป็น จักรพรรดิถังไท่จง (หลี่ ซื่อหมิน) ในละครเรื่อง บูเช็คเทียน ส่วนภาพยนตร์เด่นของเขาคือ สามก๊ก โจโฉแตกทัพเรือ รับบทเป็นโจโฉ

**ผลงานด้านการแสดง**

**ภาพยนตร์**

**ละครโทรทัศน์**

**อ้างอิง**
หมวดหมู่:บุคคลที่เกิดในปี พ.ศ. 2499
หมวดหมู่:บุคคลที่ยังมีชีวิตอยู่
หมวดหมู่:นักแสดงจีน
หมวดหมู่:นักแสดงฮ่องกง
หมวดหมู่:พุทธศาสนิกชนชาวจีน
หมวดหมู่:บุคคลจากฉางชา
หมวดหมู่:นักแสดงภาพยนตร์จากหูหนาน
หมวดหมู่:นักแสดงชายชาวจีนในศตวรรษที่ 20
หมวดหมู่:มัสยิดในจังหวัดปัตตานี

มัสยิดภายในจังหวัดปัตตานี
ปัตตานี
หมวดหมู่:ศาสนสถานในจังหวัดปัตตานี
หมวดหมู่:ศาสนาอิสลามในจังหวัดปัตตานี
พรเทพ เตชะไพบูลย์

พรเทพ เตชะไพบูลย์ (เกิด 17 พฤษภาคม พ.ศ. 2496) เอ๋ สมาชิกพรรครวมไทยสร้างชาติ อดีตกรรมการสภาที่ปรึกษาพรรคประชาธิปัตย์  อดีตรัฐมนตรีช่วยว่าการกระทรวงอุตสาหกรรม อดีตรัฐมนตรีช่วยว่าการกระทรวงวิทยาศาสตร์ เทคโนโลยีและสิ่งแวดล้อม และอดีตรองผู้ว่าราชการกรุงเทพมหานคร

**ประวัติ**
ดร.พรเทพ เตชะไพบูลย์ (ชื่อเล่น : เอ๋) เกิดเมื่อวันที่ 17 พฤษภาคม พ.ศ. 2496 เป็นบุตรของนายสุเมธ กับนางรังสี เตชะไพบูลย์ สำเร็จการศึกษาระดับปริญญาตรีด้านการบริหารธุรกิจ จากมหาวิทยาลัยบอสตัน ประเทศสหรัฐอเมริกา และปริญญาโทในสาขาเดียวกัน จากสถาบันบัณฑิตพัฒนบริหารศาสตร์ ปริญญาโท สาขารัฐศาสตร์ จากมหาวิทยาลัยรามคำแหง และปริญญาเอก สาขารัฐประศาสนศาสตร์ มหาวิทยาลัยรามคำแหง
ด้านชีวิตครอบครัว ดร.พรเทพ เตชะไพบูลย์ เคยสมรสกับศรีสกุล พร้อมพันธุ์ (ภรรยาคนปัจจุบันของสุเทพ เทือกสุบรรณ) น้องสาวของนิพนธ์ พร้อมพันธุ์ มีบุตร 3 คนคือ สิทธิพัฒน์ เตชะไพบูลย์ เอกนัฏ พร้อมพันธุ์ และ ธีราภา พร้อมพันธุ์ ต่อมาในปี พ.ศ. 2542 ได้สมรสใหม่กับปภัสรา เตชะไพบูลย์ มีบุตรสาว 1 คนคือ ดิสรยา เตชะไพบูลย์

**การทำงาน**
ดร.พรเทพ เตชะไพบูลย์ เริ่มเข้าสู่งานการเมืองโดยการสมัครรับเลือกตั้งเป็นสมาชิกสภาผู้แทนราษฎรจังหวัดบุรีรัมย์ เมื่อปี พ.ศ. 2529 ในสังกัดพรรคประชาธิปัตย์ และได้รับการเลือกตั้งติดต่อกัน รวม 6 สมัย ต่อมาได้รับตำแหน่งรองโฆษกประจำสำนักนายกรัฐมนตรี ในปี พ.ศ. 2532 และดำรงตำแหน่งรัฐมนตรีช่วยว่าการกระทรวงอุตสาหกรรม ในรัฐบาลของนายชวน หลีกภัย เมื่อปี พ.ศ. 2538 รัฐมนตรีช่วยว่าการกระทรวงวิทยาศาสตร์เทคโนโลยีและสิ่งแวดล้อม ในยุครัฐบาลชวน2  กระทั่งปี พ.ศ. 2547 จึงได้ย้ายไปสังกัดพรรคมหาชน และพรรครวมชาติพัฒนา ในปี พ.ศ. 2550
ในปี พ.ศ. 2552 ดร.พรเทพ ได้ย้ายมาสังกัดพรรคประชาธิปัตย์อีกครั้ง และได้รับแต่งตั้งให้ดำรงตำแหน่งรองผู้ว่าราชการกรุงเทพมหานคร กระทั่งในเดือนมกราคม พ.ศ. 2555 ได้ลาออกจากตำแหน่ง โดยให้เหตุผลจะไปประกอบธุรกิจส่วนตัว
ในปี พ.ศ. 2565 เขาได้ย้ายไปร่วมงานกับพรรครวมไทยสร้างชาติ ซึ่งมีเลขาธิการพรรคคือเอกนัฏ พร้อมพันธุ์ ผู้เป็นบุตรชาย

**เครื่องราชอิสริยาภรณ์**

**อ้างอิง**

หมวดหมู่:บุคคลจากกรุงเทพมหานคร
หมวดหมู่:ชาวไทยเชื้อสายจีน
หมวดหมู่:พุทธศาสนิกชนชาวไทย
หมวดหมู่:สกุลเตชะไพบูลย์
หมวดหมู่:นักการเมืองไทย
หมวดหมู่:สมาชิกสภาผู้แทนราษฎรจังหวัดบุรีรัมย์
หมวดหมู่:รองผู้ว่าราชการกรุงเทพมหานคร
หมวดหมู่:นักการเมืองพรรคประชาธิปัตย์
หมวดหมู่:พรรคมหาชน
หมวดหมู่:พรรคชาติพัฒนากล้า
หมวดหมู่:นักการเมืองพรรครวมไทยสร้างชาติ
หมวดหมู่:บุคคลจากมหาวิทยาลัยบอสตัน
หมวดหมู่:บุคคลจากคณะบริหารธุรกิจ สถาบันบัณฑิตพัฒนบริหารศาสตร์
หมวดหมู่:บุคคลจากคณะรัฐศาสตร์ มหาวิทยาลัยรามคำแหง
หมวดหมู่:ผู้ได้รับเครื่องราชอิสริยาภรณ์ ม.ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.
คุณพ่อขายาว (นวนิยาย)

คุณพ่อขายาว (1919)
คุณพ่อขายาว (Daddy-Long-Legs) เป็นนวนิยายจดหมาย ประพันธ์โดย จีน เว็บสเตอร์ ในปี พ.ศ. 2455 เป็นเรื่องราวเกี่ยวกับตัวละครเอก ชื่อ จูดี้ แอบบอตต์ ที่กำลังศึกษาในวิทยาลัย เขียนจดหมายเล่าถึงชีวิตของเธอถึงผู้อุปการะเธอ ชายผู้ร่ำรวยที่เธอไม่เคยเห็นหน้า

**เรื่องย่อ**
เจอรูชา 'จูดี้' แอบบอตต์ เติบโตในสถานเลี้ยงเด็กกำพร้าสถานเด็กกำพร้าจอห์น เกรียมาตลอดชีวิต โชคดีได้เศรษฐีใจบุญรับอุปการะส่งเรียนต่อวิทยาลัย โดยมีเงื่อนไขต้องเขียนจดหมายถึงเขาเดือนละฉบับ เธอเรียกผู้อุปการะของเธอว่า คุณพ่อขายาว เพราะเธอมีโอกาสได้เห็นเพียงเงาหลังของผู้อุปการะ ซึ่งเป็นชายที่ขายาวมาก เธอจึงตัดสินใจเรียกผู้อุปการะลึกลับคนนี้ว่า “คุณพ่อขายาว” และยึดถือเขาเป็นครอบครัวเพียงหนึ่งเดียวที่เธอมี เมื่อก้าวออกไปสู่โลกภายในรั้ววิทยาลัย เธอเขียนจดหมายถึงผู้อุปการะทุกเดือน แม้ว่าจะไม่ได้รับการตอบกลับซักฉบับเดียว

**นักแสดงนำในการสร้างต่างๆ**
นี่คือการนำเรื่องคุณพ่อขายาว มาสร้างเป็นภาพยนตร์, ละครโทรทัศน์ และการ์ตูนอนิเมะ มีรายละเอียดดังนี้
หมวดหมู่:วรรณกรรมภาษาอังกฤษ
หมวดหมู่:วรรณกรรมอเมริกัน
พระศิวะ (ละครโทรทัศน์)

พระศิวะ (Om Namah Shivay) เป็นละครโทรทัศน์อินเดีย ออกอากาศทางช่อง Zee TV ในอินเดีย ต่อมาสหมงคลฟิล์มได้ซื้อลิขสิทธิ์ แล้วก็นำมาออกอากาศทาง สถานีโทรทัศน์สีกองทัพบก ช่อง 7 ช่อง Happy Home TV และ มงคลแชนแนล ในประเทศไทย โดยมีทีมพากย์พันธมิตรให้เสียงพากย์ภาษาไทย นำแสดงโดย ซามาร์ เจ ซิงห์  ยาโชดัน รานา กายาตรี ชัสตรี ซันเจ ชามาร์ อมิต พาโชรี รีน่า กาปูร์ สุนิล นาการ์ ฯลฯ

**เนื้อเรื่อง**
เนื้อเรื่องของละครเรื่องนี้ซึ่งกล่าวถึงการกระทำของพระศิวะที่ให้พรต่อเหล่าอสูรทั้งหลายจนพังพินาศ พระองค์จึงต้องให้พระนารายณ์ พระพิฆเนศ และเหล่าเทพเทวดาไปแก้ปัญหาเสมอ จนเกิดเรื่องราวต่าง ๆ เช่น รามเกียรติ์ หรือ มหาภารตะ รวมทั้งมอบพรให้เล่านักบุญ และฤๅษีต่าง ๆ จนสมปรารถนาทั้งหมด ซึ่งจบลงตอนที่พระกฤษณะมาเยี่ยมอรชุน และพี่น้องปาณฑพทั้ง 5 ในป่า แล้วพระศิวะก็ประทานพรให้แก่อรชุน

**นักแสดงนำ**
ซามาร์ เจ ซิงห์ รับบท พระศิวะ
*ยาโชดัน รานา รับบท กามเทพ/มหาเทพ
*กายาตรี ชัสตรี รับบท พระแม่อุมาเทวี
*สัญชัย ชามาร์ รับบท เทวราชอินทรา
*เรห์กา สิกข์ รับบท พญาทศกัณฐ์
*สุนิล นาการ์ รับบท พระพรหม- มันจิต กูล่า รับบท พระสตี- อมิต ปาโชรี รับบท พระนารายณ์- สันดีป เมห์ต้า รับบท ฤๅษีนารถมุนี

**อ้างอิง**

**แหล่งข้อมูลอื่น**
  Episode summaries date=2016-03-03 

**ลำดับรายการโทรทัศน์**
หมวดหมู่:ละครโทรทัศน์อินเดีย